Eduardo Carvalho

**Eduardo dos Reis Carvalho** (talaffuzi: Eduardu dush Reysh Karvalyu; 1982-yil 19-sentyabrda tugʻilgan) – oddiygina **Eduardo** nomi bilan tanilgan, darvozabon sifatida oʻynagan portugaliyalik sobiq futbolchi.

U 11 mavsum davomida Primeira liganing 138 ta oʻyinda ishtirok etib, deyarli har doim Braga jamoasi safida maydonga tushgan. Bundan tashqari, Eduardo Italiya, Turkiya, Xorvatiya, Angliya va Niderlandiya klublarida ham professional futbolchi sifatida faoliyat yuritgan.

Portugaliya terma jamoasi safida 36 ta oʻyinda maydonga tushgan Eduardo 2009-yilda gʻalaba bilan kechgan debyut oʻyinidan soʻng, ikkita Jahon kubogi va ikkita Yevropa chempionatida terma jamoa tarkibiga kiritilgan. U 2010-yilgi FIFA Jahon chempionatida asosiy tarkibda oʻynagan va Portugaliya terma jamoasi gʻalaba qozongan 2016-yilgi Yevropa chempionatida ham tarkibda boʻlgan.

## Klubdagi faoliyati

### Braga
Eduardo Bragança okrugidagi Mirandela shahrida tugʻilgan. U Braga klubining yoshlar tizimida futbol bilan shugʻullanishni boshlagan boʻlib, Primeira ligada birinchi marta 2006—2007-yilgi mavsumda Beira-Mar jamoasida olti oylik ijara asosida oʻynagan paytida ishtirok eta boshlagan. Keyingi mavsumda Eduardo yana ijaraga berildi, bu safar Vitória de Setúbal klubi safida oʻynab, Carlos Carvalhal boshchiligidagi jamoaning asosiy oʻyinchisiga aylandi. Vitória de Setúbal ilk marta oʻtkazilgan Taça da Liganing gʻolibi boʻldi va shu tariqa 2008—2009-yilgi UEFA kubogiga yoʻllanmani qoʻlga kiritdi. Eduardo Taça da Liga finalida, Sporting CPga qarshi kechgan oʻyinning penaltilar seriyasida raqib oʻyinchilarining uchta urinishini qaytarib qolishga muvaffaq boʻlganidan keyin ''uchrashuv oʻyinchisi'' deb topilgan.

Eduardo 2008—2009-yilgi mavsumda Bragaga qaytdi va barcha liga oʻyinlarida, shuningdek jamoaning UEFA kubogi 1/8 final bosqichi oʻyinida ishtirok etdi. Keyingi mavsumda ham Braga shu paytgacha qoʻlga kiritgan eng yaxshi oʻrinlaridan birini egalladi, Eduardo bor-yoʻgʻi 20 ta gol oʻtkazib yubordi va musobaqada eng yaxshi oʻyin koʻrsatgan futbolchi boʻldi.

### Genoa
2010-yilning 7-iyulida Eduardo Serie A ning Genoa klubi bilan 4,8 million yevro evaziga 4 yillik shartnoma imzoladi va jamoadan ketgan Marco Amelia oʻrnini egalladi. Shartnomada agar Genoa futbolchini sotsa, Braga ham kelajakda 25 % transfer narxini olishiga kelishildi.

Eduardo 2011-yil iyul oyida mamlakatiga qaytib kelgach, ijara asosida Benficaga qoʻshildi va Lissabon klubi mavsum oxirida uni sotib olish imkoniyatiga ega boʻldi; *Estádio da Luzdagi* ijara paytida u bor-yoʻgʻi toʻqqizta raqobatli oʻyinda maydonga tushdi.

2012-yil 26-iyunda Eduardo İstanbul Büyükşehir Belediyespor klubi bilan vaqtinchalik shartnoma tuzdi. U Süper Lig jamoasida Carvalhalning murabbiyligi ostida oʻynay boshladi. Keyingi yozda Eduardo Portugaliyaga ham, Bragaga ham qaytdi, bu paytda u hali ham Genoaga tegishli edi.

### Keyingi faoliyati
2014-yilning 27-iyunida Eduardo uch yillik shartnomaga rozi boʻlgach, bir nechta vatandoshlari bilan Xorvatiyaning Dinamo Zagreb jamoasiga qoʻshildi. 2016-yil 25-avgustda 95 ta raqobatli oʻyindan soʻng u Premyer-liganing Chelsea klubi bilan bir yillik shartnoma imzoladi, u Thibaut Courtois va Asmir Begovićga tajribali qoʻshimcha kuch sifatida va raqobat yaratish maqsadida jamoaga taklif etilgan edi.

Jamoasi liga chempioni boʻlganiga qaramay, Eduardo hech qaysi oʻyinda qatnashmagani uchun medal ololmadi. U 2017-yil 23-mayda shartnomani bir yilga uzaytirishga rozi boʻldi, texnik direktor Michael Emenalo uni „namunali mutaxassis“ deb atadi.

2017—2018-yil yakunlari boʻyicha Chelseaning eʼlon qilingan transfer roʻyxatiga kiritilganiga qaramay, Eduardo iyul oyida yangi bir yillik shartnoma imzoladi. Oʻsha oyning boshida u Gollandiyaning Vitesse klubiga bir mavsumga ijaraga oʻtishga rozi boʻldi. Eduardo 2018-yilning 26-iyulida Yevropa ligasi ikkinchi saralash bosqichida Viitorul Constanta jamoasiga qarshi oʻyinda (2:2) debyutini oʻtkazdi.

2019-yilning 1-iyulida, Chelseadagi faoliyati davomida hech qanday rasmiy oʻyin oʻtkazmaganidan soʻng, Eduardo klubni tark etdi. Undan avvalgi haftada u allaqachon Braga bilan ikki yillik shartnomaga rozi boʻlgan edi, Eduardo 37 yoshida nafaqaga chiqqanini eʼlon qilishdan oldin klubda bir mavsum oʻynadi.

## Xalqaro faoliyati

UEFA Euro 2008 oʻyinlaridan soʻng Eduardoni Portugaliya terma jamoasining yangi bosh murabbiyi Carlos Querioz 2010-yilgi FIFA Jahon chempionati saralashida Malta hamda Daniyaga qarshi oʻyinga chaqirdi va u yerda Eduardo Quimning oʻrinbosari boʻlgan. U 2009-yil 11-fevralda Finlandiya bilan oʻrtoqlik uchrashuvida toʻliq debyutini oʻtkazdi, oʻz maydonida 1:0 hisobida kechgan ushbu gʻalabali oʻyinning dastlabki 60 daqiqasida oʻynadi va saralashning qolgan qismida asosiy tarkibda qoldi; Eduardo Janubiy Afrikadagi soʻnggi bosqichda ham maydonga tushdi, Kot-d’Ivuar, Shimoliy Koreya hamda Braziliya bilan kechgan oʻyinda oʻz darvozasini daxlsiz qoldirdi va 1/8 finalda boʻlajak chempion Ispaniyaga (0:1) qarshi oʻyinda gol oʻtkazib yubordi, bu yerda u darvozani asosan eng koʻp zarba urgan raqibi David Villaning hujumidan himoya qilgan.

Jamoasida zaxira oʻrindigʻiga tushirilgandan soʻng, Eduardo terma jamoada Rui Patrício bilan bir xil taqdirga duch keldi va ikkalasi ham UEFA Euro 2012 saralash bosqichini beshta oʻyin bilan yakunladi, shuningdek, Portugaliya finalga yoʻl oldi. Eduardo 2014-yilgi Jahon chempionati uchun 23 nafardan iborat tarkibga ham kiritildi, lekin Ganaga qarshi guruh bosqichining soʻnggi oʻyinida jarohat olgan Betoning oʻrniga maydonga tushib, atigi besh daqiqa oʻynadi.

Eduardo 2016-yilning 1-sentyabrida ikki yildan ortiq tanaffusdan soʻng oʻzining soʻnggi xalqaro oʻyinida maydonga tushdi. U Fransiyada boʻlib oʻtgan va Patrício yulduzga aylangan Euro 2016 musobaqasida gʻalaba qozongan Portugaliya terma jamoasining foydalanilmagan aʼzosi boʻlgan. Eduardo *Estádio do Bessada* Gibraltarga qarshi oʻrtoqlik uchrashuvida (5:0) darvozasi daxlsizligini saqlab qolgan.

## Faoliyat statistikasi

### Klub

### Xalqaro

## Yutuqlari

### Klub

**Vitória de Setúbal**

* Taça da Liga: 2007—2008

**Braga**

* UEFA Intertoto kubogi: 2008

**Benfica**

* Taça da Liga: 2011—2012

**Dinamo Zagr eb**

* Xorvatiya birinchi futbol ligasi: 2014—2015, 2015—2016
* Futbol boʻyicha Xorvatiya kubogi: 2014—2015, 2015—2016
* Futbol boʻyicha Xorvatiya Superkubogi 2-oʻrin: 2014

### Xalqaro
**Portugaliya**

* UEFA Yevropa chempionati: 2016

### Ordenlar

*  *Order of Merit* komandiri

## Manbalar

## Havolalar

* 
* National team data 
* 
* 
*